Pierre Gasly (Rouen, 1996. február 7. –) francia autóversenyző, a 2014-es Formula Renault 3.5 második helyezettje, a 2016-os GP2-szezon bajnoka. 2017-ben a Super Formula sorozatban is a másodikként zárt összetettben. A 2017-es maláj nagydíjon bemutatkozhatott a Formula–1-ben is a Toro Rosso színeiben. 2019-ben a Red Bull Racing versenyzője volt, de gyenge teljesítménye miatt vissza kellett térnie a Toro Rossóhoz. Alexander Albonnal cserélt helyet a belga nagydíj előtt.